وەڕێەوبەر شارەوانی خانەقین سەر وە هەرێم کوردستان سۆران عەلی مەحمود وە ئاژانس شەفەق نیوز وت، فەرمانگەیان 4 پرۆژەی شارەوانی لە چوارچمگ ریوبان و ئاوەرۆ و پارک ئەرا شارەوانی کوردستان کلکردیە ئەرا جیوەجیکردنی لە چوارچمگ بودجەی 2023 دیاریکرد لەساڵ 2019 سەرەرای قەیران دارایی شمارەیگ پرۆژە وەلایەن هەرێمەو جیوەجیکریا.
دووپاتکرد هەماهەنگی بەرزیگ هەس وەگەرد شارەوانی خانەقین سەر وە وەزارەت شارەوانی و بیناساری فیدراڵی، ئەرا ریگریکردن لە ناوڕبڕکردن پرۆژەیل و وە هەماهەنگی جیوەجی کریەێد وەپای پێویستیەیل داواکریاگ دووپاتکرد ک بەرنامەیل پرۆژەیل هەماهەنگی هەس لەمابەین هەردگ شارەوانی هەرێم و دیالە.
لەباوەت کیچەڵ کراکارەیل پاکەوکردن لە خانەقین وت، " گیچەڵەگە چارەسەر کریایە و موچەی کراکارەیل پاکەوکردن وەبی دویاکەفتنیگە و ئاساییە".
